Sindhu S
sindhus@live.in 2013
Ekaterina Gerasimova
kittykat3756@gmail.com 2013-2014
Michael Hill
mdhillca@gmail.com 2013
Profilok létrehozása, átnevezése és törlése.
Kelemen Gábor
kelemeng at gnome dot hu 2013, 2014, 2015.
Attila Hammer
hammera at pickup dot hu 2014.

# Profilok kezelése

A Terminál beállításainak halmazát profilnak nevezzük. A Terminál támogatja több profil használatát. Beállíthat Terminálprofilokat egyéni parancs vagy parancsértelmező futtatására, beállíthat profilt távoli számítógépekhez csatlakozásra SSH-val, vagy GNU Screen munkamenet elindítására is.

A Terminál elérhető beállításai közé tartoznak:

Profil neve.

Betűkészlet- és háttérszínek.

Kompatibilitás a Backspace és Delete billentyűkkel.

Görgetés

# Válasszon egy profilt:

Ha legalább két profilt beállított, akkor megváltoztathatja az aktuális Terminállapon vagy -ablakban használt profilt a Terminál Profil megváltoztatása menüpont használatával.

# Új profil létrehozása

Új profil létrehozásához a Terminál alapértelmezett beállításaival:

Válassza ki a Szerkesztés Beállítások menüpontot.

Az oldalsávon kattintson a + gombra a Profilok felirat mellett.

Írja be az új profil nevét. Ez később módosítható.

Nyomja meg a Létrehozás gombot az új profil létrehozásához.

Állítsa be a kívánt profilbeállításokat. Ezek automatikusan mentésre kerülnek.

# Új profil létrehozása egy meglévő alapján

Új profilt egy meglévő beállításai alapján is létrehozhat:

Válassza ki a Szerkesztés Beállítások menüpontot.

Az oldalsávban válassza ki a profilt, amelyre az új profilt szeretné alapozni.

Kattintson a profilnév melletti nyílra.

Válassza a Klónozás menüpontot.

Írja be az új profil nevét. Ez később módosítható.

Nyomja meg a Klónozás gombot az új profil létrehozásához.

Állítsa be a kívánt profilbeállításokat. Ezek automatikusan mentésre kerülnek.

Új profil meglévő profilból való létrehozása nem befolyásolja a meglévő profil beállításait. A beállítások változásai az új profilban lesznek tárolva.

# Profil szerkesztése

Ha az alapértelmezett profilt szerkeszti, az nem állítható vissza az eredeti beállításokra. Ha még nem hozott létre más Terminál profilokat, és személyre szabta az alapértelmezett profilt, akkor a Terminál használhatatlanná válhat, ha a beállítások problémát okoznak. Javasoljuk, hogy készítsen másolatot az alapértelmezett profilról, majd szerkessze a másolatot az egyéni profil létrehozásához.

Módosíthatja a meglévő profilokat:

Válassza ki a Szerkesztés Beállítások menüpontot.

Az aktuális profilja kijelölésre kerül az oldalsávban. Ha másik profilt szeretne szerkeszteni, akkor kattintson annak a nevére.

A kívánt profil kiválasztása után:

Beállíthatja a betűkészletet, kurzoralakot és Terminálméretet.

Megváltoztathatja a Terminál viselkedését a parancs kilépésekor, beállíthat egyéni bejelentkezési parancsértelmezőt, vagy megváltoztathatja a görgetési beállításokat is.

A Terminál háttér- és szövegszíneinek módosításához lásd a Terminál színsémái oldalt.

A profil módosításai azonnal mentésre kerülnek. A Terminálhoz való visszatéréshez kattintson a Bezárás gombra.

# Meglévő profil átnevezése

Átnevezheti a meglévő profilokat, beleértve az alapértelmezett profilt is:

Válassza ki a Szerkesztés Beállítások menüpontot.

Válassza ki az átnevezendő profilt.

Kattintson a profilnév melletti nyílra.

Válassza az Átnevezés menüpontot.

Adja meg az új profil nevét.

Nyomja meg az Átnevezés gombot az átnevezéshez.

# Profil törlése

Egy profil törlése:

Válassza ki a Szerkesztés Beállítások menüpontot.

Válassza ki a törölni kívánt profilt.

Kattintson a profilnév melletti nyílra.

Válassza a Törlés menüpontot.

Nyomja meg a Törlés gombot a megerősítéshez.

Az alapértelmezett profil nem törölhető. Ha mégis szeretné azt a profilt törölni, először állítson be egy másik profilt alapértelmezettként.

# Alapértelmezett profil beállítása

Új terminál megnyitásakor az alapértelmezett profil kerül betöltésre, hacsak nem választott ki másik profilt. A beállítások módosításai az éppen kijelölt profilba kerülnek mentésre.

Az alapértelmezett profil akkor kerül felhasználásra, ha a Terminál nem tudja, melyik profilt kellene használnia, például ha először indítja el a Terminált. Ha ellenben egy menüpont vagy gyorsbillentyű használatával indít új terminált, akkor a meglévő terminál profilja kerül felhasználásra.

Válassza ki a Szerkesztés Beállítások menüpontot.

Válassza ki az alapértelmezetté tenni kívánt profilt.

Kattintson a profilnév melletti nyílra.

Válassza a Beállítás alapértelmezettként menüpontot.

Az alapértelmezett profilt egy pipa szimbólum jelöli.